CELEX: 32017D2176
Language: sk
Date: 2017-11-21 00:00:00
Title: Vykonávacie rozhodnutie Komisie (EÚ) 2017/2176 z 21. novembra 2017 o určitých dočasných ochranných opatreniach v súvislosti s africkým morom ošípaných v Poľsku [oznámené pod číslom C(2017) 7874] (Text s významom pre EHP )

22.11.2017   
            
            
               SK
            
            
               Úradný vestník Európskej únie
            
            
               L 306/82
            
         VYKONÁVACIE ROZHODNUTIE KOMISIE (EÚ) 2017/2176
   z 21. novembra 2017
   o určitých dočasných ochranných opatreniach v súvislosti s africkým morom ošípaných v Poľsku
   
      
         [oznámené pod číslom C(2017) 7874]
      
   
   (Text s významom pre EHP)
   (Iba poľské znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 3,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 3,
   keďže:
   
               (1)
            
            
               Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
            
         
               (2)
            
            
               V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Môže sa teda rozšíriť z jedného členského štátu do druhého členského štátu a do tretích krajín obchodovaním so živými ošípanými alebo produktmi z nich.
            
         
               (3)
            
            
               V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 15 smernice 2002/60/ES sa stanovuje vymedzenie infikovanej oblasti po potvrdení jedného alebo viacerých prípadov afrického moru ošípaných v populácii divo žijúcich ošípaných.
            
         
               (4)
            
            
               Poľsko informovalo Komisiu o aktuálnej situácii na svojom území, pokiaľ ide o africký mor ošípaných, a v súlade s článkom 15 smernice 2002/60/ES vymedzilo infikovanú oblasť, v ktorej sa uplatňujú opatrenia podľa článku 15 uvedenej smernice.
            
         
               (5)
            
            
               S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je nevyhnutné v spolupráci s dotknutým členským štátom vymedziť na úrovni Únie infikovanú oblasť v súvislosti s africkým morom ošípaných v Poľsku.
            
         
               (6)
            
            
               Preto by infikovaná oblasť v Poľsku mala byť až do ďalšieho stretnutia Stáleho výboru pre rastliny, zvieratá, potraviny a krmivá uvedená v prílohe k tomuto rozhodnutiu a malo by sa stanoviť trvanie uvedenej regionalizácie.
            
         
               (7)
            
            
               Toto rozhodnutie sa má prehodnotiť na ďalšom zasadnutí Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Poľsko zabezpečí, aby infikovaná oblasť vymedzená v súlade s článkom 15 smernice 2002/60/ES zahŕňala prinajmenšom oblasti uvedené ako infikovaná oblasť v prílohe k tomuto rozhodnutiu.
   Článok 2
   Toto rozhodnutie sa uplatňuje do 8. decembra 2017.
   Článok 3
   Toto rozhodnutie je určené Poľskej republike.
   
      V Bruseli 21. novembra 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      PRÍLOHA
      
                  Oblasti vymedzené ako infikovaná oblasť v Poľsku podľa článku 1
               
               
                  Dátum ukončenia uplatňovania
               
            
                  
                              —
                           
                           
                              W powiecie legionowskim gminy: miasto Legionowo, Jabłonna, Nieporęt, Wieliszew.
                           
                        
                              —
                           
                           
                              W powiecie wołomińskim gmina Radzymin.
                           
                        
                              —
                           
                           
                              W powiecie Nowy Dwór Mazowiecki część miasta Nowy Dwór Mazowiecki ograniczona od północy rzeką Narew i od południa rzeką Wisłą.
                           
                        
               
                  8. decembra 2017